als_Latn dik_Latn sag_Latn
Pas 30 ditëve agjërim, lutje, adhurime, besimtarët muslimanë në Shqipëri dhe anë e mbanë botës festojnë sot ditën e Fiter Bajramin. Ashtu si kurse edhe vitet e tjera, ata kanë falur Namazin në sheshin e ri Skëndërbej i cili ka nisur në orën 6:00.
Pasi kanë përshëndetur dhe uruar njeri- tjetrin për një vit sa më të begatë, ata janë zhvendosur drejt shtëpive e tyre, për të përgatitur vakte shumë të shijshme me gatime të shumëllojshme sipas zakonit, për një tryezë sa më të bollshme dhe shumë festive.
Kryetari i Komunitetit Mysliman të Shqipërisë, Skënder Bruçaj ka uruar të gjithë besimtarët dhe ka dhënë dhe një mesazh të rëndësishëm për ta.
“Bajrami është dita e lehtësimit të brengave, është dita e shpresave të reja, është dita e të kujtuarit për njëritjetrin, është dita për të gëzuar fëmijët me dhurata dhe përkëdhelje, është dita për të respektuar të moshuarit me mirënjohje dhe dashuri, është dita për t’u gjendur pranë të gjithë atyre njerëzve që presin interesimin dhe vëmendjen tonë”, tha Bruçaj.
Fiter Bajrami është festa më e madhe e vitit për të gjithë besimitarët mysliman në mbarë botën. Kjo festë shënon fundin e muajit të agjërimit të Ramazanit. Festohet për tri ditë dhe në mëngjesin e ditës së parë muslimanët mblidhen për namaz.
Duke qenë se sot jeta është bërë shumë dinamike, dhe njerëzit “luftojnë” me kohën, kjo festë e cila është dhe ditë pushimi zyrtarë, është një mënyrë shumë e mirë për të bërë edhe vizita në shtëpitë e të afërmve tonë.
Bajrami është i mbushur me tradita të ndryshme në vende të ndryshme, një prej tyre “Eidiyah”, paratë që u jepen fëmijëve dhe të veshurit me rroba të reja.
Ndryshe nga herët e tjera, kjo festë ka përkuar edhe me datën e zgjedhjeve parlamentare.
Redaksia e revistës Class iu uron të gjithë besimtarëve myslimanë gëzuar Fiter Bajramin, sa më mbarësi në familjet tuaja.
als_Latn als_Latn als_Latn als_Latn als_Latn als_Latn als_Latn als_Latn als_Latn